पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। भूमि घोटाले में आरोपी पटियाला के पूर्व डीसी विकास गर्ग की जमानत याचिका पर शुक्रवार को पंजाब एवं हरियाणा हाईकोर्ट के जस्टिस जीएस संधावालिया ने सुनवाई से इंकार कर दिया। इसके बाद जमानत याचिका को किसी दूसरे जज के समक्ष सुनवाई के लिए भेजा जाएगा। पटियाला की अदालत से जमानत याचिका खारिज होने के बाद विकास ने पंजाब एवं हरियाणा हाईकोर्ट में जमानत याचिका दायर की है।
याचिका में विकास ने कहा कि उन्हें इस मामले में राजनीतिक रंजिश के चलते फंसाया गया है। विजिलेंस ब्यूरो ने 9 नवंबर 2012 को भ्रष्टाचार निरोधक अधिनियम व धोखाधड़ी के मामले में विकास गर्ग समेत 10 लोगों के खिलाफ मामला दर्ज किया था। आरोप है कि सरकारी संपत्ति की अवैध ढंग से सेल डीड बना दी गई। सरकारी संपत्ति जिसकी कीमत 250 करोड़ आंकी गई, उसकी महज 6.3 करोड़ की सेल डीड बनाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn